古诗《题董其昌天降时雨小卷》--乾隆--小卷常随行笥中,希逢时雨得相同。今朝润景当前证,始觉传神有独工。古诗《七旬庆典》--乾隆--御殿庚寅体未仍,山庄聊听庆岗陵。七旬屈指数今古,六帝因心验法惩。北塞骈田朝众部,西天欢熹庆神僧。宜言吉日弗言戚,东望松斋戚不胜。古诗《移顿六韵》--乾隆--逐水频移顿,曾无廿里赊,建营今似昨,取势正还斜。垒或多因旧,灶无须更加,卖蒸原有市,换马要增茶。内外奚分界,休和久一家,朝程回首望,烟散满林霞。